TRUE ออกหุ้นกู้ 5 ชุด ชูดอกเบี้ยสูงสุด 4.9% ขายทั่วไป-รายใหญ่ 10-15 ส.ค.นี้
TRUE ออกหุ้นกู้ 5 ชุด ชูดอกเบี้ยสูงสุด 4.9% ขายทั่วไป-สถาบัน-รายใหญ่ 10-15 ส.ค. เพื่อนำเงินที่ได้ไปชำระคืนหนี้หุ้นกู้ และทุนหมุนเวียนบริษัทฯ
TRUE ออกหุ้นกู้ 5 ชุด ชูดอกเบี้ยสูงสุด 4.9% ขายทั่วไป-สถาบัน-รายใหญ่ 10-15 ส.ค. เพื่อนำเงินที่ได้ไปชำระคืนหนี้หุ้นกู้ และทุนหมุนเวียนบริษัท
21 ก.ค. 2565

นางสาวยุภา ลีวงศ์เจริญ หัวหน้าคณะผู้บริหารกลุ่ม ด้านการเงิน บริษัท ทรู คอร์ปอเรชั่น จำกัด (มหาชน) หรือ TRUE กล่าวว่า กลุ่มทรู เพิ่มทางเลือกให้นักลงทุนร่วมเติบโตและเปลี่ยนผ่านสู่โลกเทคโนโลยียุคใหม่ไปด้วยกันกับหุ้นกู้ ชนิดระบุชื่อผู้ถือประเภทไม่ด้อยสิทธิ ไม่มีประกัน จ่ายดอกเบี้ยทุก 3 เดือนตลอดอายุหุ้นกู้ จำนวนจองซื้อขั้นต่ำ 100,000 บาท และทวีคูณครั้งละ 100,000 บาท คาดว่าจะเปิดให้จองซื้อในวันที่ 10-11 และวันที่ 15 ส.ค.นี้ ผ่าน ธนาคารกรุงเทพ ธนาคารกสิกรไทย ธนาคารไทยพาณิชย์ ธนาคาร ซีไอเอ็มบี ไทย  และธนาคารทหารไทยธนชาต
สำหรับหุ้นกู้ที่เตรียมเสนอขายแก่ผู้ลงทุนทั่วไป (Public Offering) จำนวน 3 ชุด ดังนี้ 1.หุ้นกู้ชุดที่ 1 อายุ 3 ปี 3 เดือน อัตราดอกเบี้ยคงที่ 4.00% ต่อปี ,2.หุ้นกู้ชุดที่ 2 อายุ 4 ปี ซึ่งผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดไถ่ถอนหุ้นกู้ อัตราดอกเบี้ยคงที่ 4.25% ต่อปี ,3.หุ้นกู้ชุดที่ 3 อายุ 5 ปี ซึ่งผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดไถ่ถอนหุ้นกู้ อัตราดอกเบี้ยคงที่ 4.90% ต่อปี
อีกทั้งเสนอขายให้แก่นักลงทุนรายใหญ่และ/หรือสถาบัน (PP-II&amp;HNW) จำนวน 2 ชุด ดังนี้ 1.หุ้นกู้ชุดที่ 4 อายุ 1 ปี อัตราดอกเบี้ยคงที่ 3.00%ต่อปี และ2.หุ้นกู้ชุดที่ 5 อายุ 2 ปี อัตราดอกเบี้ยคงที่ 3.25 %ต่อปี
บริษัทฯและหุ้นกู้ของบริษัทฯ ได้รับการจัดอันดับความน่าเชื่อถือในระดับ “BBB+”แนวโน้มอันดับเครดิตมุมมองเป็น “บวก” จากบริษัท ทริสเรทติ้ง จำกัด เมื่อวันที่ 5 กรกฎาคม 2565
ทั้งนี้ บริษัทนำเงินที่ได้จากการขายหุ้นกู้ในครั้งนี้ไปใช้ในการชำระคืนหนี้หุ้นกู้และ/หรือเงินกู้ยืมที่จะครบกำหนดและใช้เป็นเงินทุนหมุนเวียนรองรับการเติบโตของบริษัทฯ สำหรับการเสนอขายหุ้นกู้ TRUE ในครั้งนี้ ยังเพิ่มช่องทางการจองซื้อผ่านแอปพลิเคชันทรูมันนี่ วอลเล็ท